**POKYNY K ZÁPISU DO MATERSKEJ ŠKOLY NA ŠKOLSKÝ ROK 2024/2025**

Podmienky prijatia:

Riaditeľ ZŠ s MŠ / zástupkyňa riaditeľa pre MŠ akceptujú podmienky prijímania detí stanovené zákonom č.245/2008 Z.z. / školský zákon/.

Postup prevzatia rozhodnutia o prijatí/neprijatí dieťaťa:

**Riaditeľ školy vydá rozhodnutie o prijatí / neprijatí dieťaťa na predprimárne vzdelávanie do 30. júna 2024.** Pri prevzatí rozhodnutí je nutná osobná účasť oboch zákonných zástupcov prípadne splnomocnenie zákonného zástupcu k prevzatiu rozhodnutia. O termíne prevzatia rozhodnutí budú zákonní zástupcovia informovaní mailom. Podľa § 144a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa **vyžaduje podpis oboch zákonných zástupcov dieťaťa.**

Podpis oboch zákonných zástupcov dieťaťa sa nevyžaduje, ak:

* **jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa**, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená, túto skutočnosť je možné **preukázať napríklad neoverenou kópiou rozhodnutia súdu),**
* jeden z rodičov nie je schopný zo zdravotných dôvodov, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať) alebo - vec neznesie odklad, **zadováženie súhlasu druhého rodiča je spojené s ťažko prekonateľnou prekážkou** a je to v najlepšom záujme dieťaťa (túto skutočnosť je možné preukázať napríklad písomným vyhlásením podľa - **Prílohy č. 1 Vyhlásenie**.
* **Zákonní zástupcovia sa môžu dohodnúť, že žiadosť podpisuje iba jeden zákonný zástupca** a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy - **Príloha č. 2 Splnomocnenie zákonného zástupcu.**

**Spádové ulice pod Základnej školy s materskou školou, Podhájska 10A, Martin (Elokované pracovisko, Gorkého 33, Martin ako súčasť Základnej školy s materskou školou, Podhájska 10A, Martin) sú:**

Bagarova, Bazovského, Bezekova, Bezručova, Brezová, Brigádnická, Cesta k lesu, Clementisova, Československej armády, Čulenova, Dobšinského, Dostojevského, Fatranská, Generála Svobodu, Gorkého, H. Meličkovej, Halašova, Hollého, Horská, Hrdinov SNP, J. Barča – Ivana, J. Goliána, Jána Šípku, Jánošikova, Korunovo, Košarišťanova, Krivánska, L. Frimmela, M. Poláka, M. Uhera, Matuškova, Medekova, Milošovo, Mládeže, Námestie protifašistických bojovníkov, Nekrasovova, Nešporova, Nezvalova, O. Borodáčovej, Odeská, Olšanova, Palárikova, Pivovarská, Podhájska, Podhorská, Poľná, Poľovnícka, R. Viesta, S. Bibzu, S. Chalupku, Sasinkova, Schmidtova, Slovanská, Š. Kunu, Šmidkeho, T. Vansovej, Timravy, Tolstého, Tulská, V. Žingora, Veterná, Wolkrova.